Искам да говоря с Вас за едно нещо
и само едно единствено нещо
и това е свързано с това, когато хората ме питат,
какво работиш?
На което обикновено отговарям,
правя компютърна музика.
Много хора
просто спират да ми говорят в този момент,
а тези, които са останали, обикновено имат
празен поглед,
сякаш казват, какво означава това?
И чувствам сякаш реално ги лишавам
от информация като им казвам това
и в този момент обикновено се панирам
и казвам първото нещо, за което се сетя,
което е, че нямам идея какво правя.
Което е вярно.
Това обикновено е последвано от втора мисъл,
която е, че каквото и да правя,
аз го обичам.
А днес, искам, ами,
да споделя с Вас нещо, което обичам
и също защо.
И мисля, че ще започнем с този въпрос:
Какво е компютърната музика?
И ще се опитам да дам всичко от себе си, за да Ви дам определение,
може би като Ви разкажа история,
която може би представя някои от нещата,
върху които работя.
И първото нещо, мисля, в нашата история
ще бъде нещо, наречено ChucK.
ChucK е програмен език за музика
и е с отворен код, разпространява се безплатно
и считам, че се разваля еднакво добре
на всички съвременни операционни системи.
Но вместо да Ви говоря повече за него,
просто ще Ви покажа демо.
Между другото, ще се проявя като абсолютен маниак
за няколко минути,
затова бих казал, не се шокирайте.
Всъщност, бих искал да поканя всички Вас да се присъединят към мен
в манията.
Ако никога не сте написали и ред код през живота си,
не се притеснявайте.
Сигурен съм, че ще се справите с това.
Първо, ще направя
осцилатор на синусоидна вълна
и ще наречем генератора на синусоидни вълни
"Ге".
И ще добавим "Ге" към DAC.
Това е абстракцията
за звуковия аутпут на компютъра ми. Окей?
И така, свързвах се за тонколоната.
След това, ще задам честотата си
като 440 херца
и ще оставя времето да върви напред
с две секунди по време на тази операция.
Така, ако изсвиря това --
(Тон) --
ще чуете синусоидна вълна на 440 херца за две секунди.
Добре, супер. Сега ще копирам и поставя това
и след това просто ще сменя някои от тези числа
220,5 , 440 ще оставя така
и 0,5 и 880.
Чрез удвояване на честотата,
всъщност се движим нагоре в последователни октави,
а след това имаме тази поредица --
(Тонове) -- от тонове.
Добре, супер, сега мога да си се представя създавайки
всякакви видове ужасна
музика от единични синусоидни вълни с това,
но ще направя нещо, в което компютрите са много добри
и това е повторението.
Ще поставя всичко това във 'while' цикъл
и не трябва да го подравнявате,
но това е по естетически причини.
Добра практика е.
И когато направим това --
(Тонове) --
това ще продължи за известно време.
Всъщност, може би няма да спре
докато този компютър не се разпадне.
И не мога да Ви докажа това емпирично,
но се надявам, че ще повярвате на това, което казвам.
След това, ще заместя това 220
с math.random2f.
Ще генерирам случайно число
между 30 и 1000 и ще задам това
като моя честота.
Ще правя това всяка половин секунда.
(Тонове)
Нека направим това всеки 200 милисекунди.
(Тонове)
Сто.
(Тонове)
Добре.
В този момент, сме достигнали нещо,
което бих искал да считам за
канонична компютърна музика.
Това, за мен, е звукът, който мейнфреймовете
трябва да създадат,
когато мислят много усилено.
Този звук е като
корен квадратен от пет милиона.
Това ли е компютърна музика?
Да, предполагам по дефиниция,
е нещо като компютърна музика.
Може би не е музиката, която бихте слушали,
карайки по магистралата,
но е основата на компютърно генерираната музика
и използвайки ChucK,
всъщност създаваме инструменти
в Лаптоп оркестъра на Станфърд,
тук в Станфърд центъра за компютърни проучвания в музиката и акустика.
Лаптоп оркестъра е група от лаптопи,
хора и масив от специални полусферични тонколони.
Причината да имаме тези
е, за да може инструментите, които създаваме
от лаптопа, искаме звукът да излиза
от някъде, близо до инструмента
и изпълнителя,
нещо като при традиционния, акустичен инструмент.
Ако свиря на цигулка тук,
звукът обикновено няма да излезе
от говорителите, а от самия продукт.
Тези колони трябва да емулират това.
Всъщност, ще Ви покажа
как точно ги създадохме.
Първата стъпка е да отидете до IKEA
и да си купите купа за салата.
Това е 11-инчова Blanda Matt.
Това е истинското име
и всъщност използвам една от тези,
за да си правя салата вкъщи, не се шегувам.
Първата стъпка е да я обърнете наобратно,
а след това да пробиете дупки в нея,
шест на полусфера,
а след това да направите базова плоскост,
да поставите драйверите на колоните за кола,
заедно с усилватели в мястото
и да поставите всичко това и имате
тези полусферични колонни масиви.
Добавете хора, добавете лаптопи
и имате лаптоп оркестър.
Как би звучал лаптоп оркестър?
Ами, нека Ви направя демонстрация
от около 200 инструмента, които сме създали до сега
за лаптоп оркестъра.
Това, което ще направя, е всъщност да дойда до това нещо.
Това нещо пред мен
всъщност беше стоков гейминг контролер,
наречен Gametrak.
Това нещо всъщност има ръкавица, която можете да сложите на ръцете си.
Тя е завързана за основата
и това ще проследява позицията на ръцете Ви
в реално време.
Първоначално е създаден за голф контролер,
за да засича движението на Вашия замах.
Това се оказва прекалено голям
търговски провал,
при което цените се намаляват до 10 долара
и тогава изследователите на компютърна музика
казват, "Това е страхотно!
Можем да създадем прототипи на инструменти от това."
Нека Ви покажа един от инструментите, който сме създали,
един от многото, този инструмент
се казва "Здрач"
и трябва да върви с метафората
за извличане на звук от земята.
Нека видим дали ще проработи.
(Музика)
И да го сложим обратно.
А след това, ако отидете наляво,
дясно,
звучи като измъчен слон.
Това е леко метален звук.
Завъртете го леко.
(Музика)
Като работеща кола.
ОК.
Това третото е със звук, подобен на кречетало, така че
нека го увелича.
(Музика)
Това е малко по-различна комбинация.
Четвъртият е бръмчене.
(Музика)
И накрая, да видим,
това е съвсем различно взаимодействие
и мисля, че трябва да си представите, че има
един голям невидим барабан тук на сцената
и ще ударя по него.
(Барабан)
(Смях)
И ето, това е един от многото инструменти
в лаптоп оркестъра.
(Аплодисменти)
Благодаря Ви.
И когато съберете всичко това,
може да получите нещо, което звучи по следния начин.
(Музика)
Добре, мисля, че може би от опита
при създаването на много инструменти за лаптоп оркестъра
и мисля, че от любопитството на въпросите,
ами ако вземем тези
надявам се експресивни инструменти
и ги представим на много хора,
освен това и здравословна доза лудост --
съберете тези трите --
това ме доведе реално до създаването на нова компания
през 2008, наречена Smule.
Мисията на Smule е да създаде
експресивни, мобилни музикални продукти,
а един от първите музикални инструменти,
които създадохме, се казва Окарина.
Ще Ви представя демо много бързо.
И така Окарината --
(Музика) --
е базирана на този древен, подобен на флейта инструмент,
наречен окарина
и това е една от английските конфигурации с четири дупки,
а Вие реално духате в микрофона,
за да произведете звук.
Тук всъщност има ChucK скрипт,
който засича
силата, с която духате
и синтезира звука.
(Музика)
А вибрато се описва от скоростомера,
за да може да получите --
(Музика)
Добре. Нека Ви изсвиря малка песничка,
малко Бах.
И ето, ще чуете малък акомпанимент към мелодията.
Акомпаниментът всъщност следва мелодията,
а не обратното.
(Музика)
И това е създадено,
за да Ви позволи да отделите достатъчно време
и да установите къде е експресивното Ви пространство
и можете да се задържите тук
за известно време, за наистина драматичен ефект, ако желаете
и когато сте готови --
(Музика)
А при тези по-дълги ноти,
ще използвам повече вибрато
към края на нотите,
за да придам малко повече експресивно качество.
(Музика)
Хм, това е чудесен акорд, с който да завърша този откъс.
(Аплодисменти)
Благодаря Ви.
Мисля, че добър въпрос, който да се зададе за Окарина е,
това играчка ли е или инструмент? Може би двете,
но за мен, мисля, че по-важният въпрос е
експресивна ли е?
И в същото време, мисля,
че създаването на тези видове инструменти
повдига въпроса за ролята на технологията
и нейното място в това как създаваме музика.
Очевидно, например,
не толкова отдавна, преди около сто години --
това не е толкова много в човешката история --
семействата тогава
създават музика заедно
като съвместна форма на забавление.
Не мисля, че това реално се случва
толкова често вече.
Знаете ли, това е преди радиото, преди записите.
През последните сто години, с цялата тази технология,
сега ние имаме по-голям достъп до музика
като слушатели и потребители,
но някакси създаваме по-малко музика
от когато и да е било.
Не съм сигурен защо е така.
Може би защото е прекалено лесно да се натисне Play.
И докато слушането на музика е прекрасно,
има определено щастие в създаването на музика,
което е уникално.
И мисля, че една част
от целта ми, защо правя това, което правя,
е някакси малко да ни върна обратно в миналото. Нали?
Сега, ако това е едната цел, другата цел
е да погледна към бъдещето и да помисля за това
какви видове нови музикални продукти можем да създадем,
за които може би все още нямаме имена,
които са създадени благодарение на технологията, но в крайна сметка
може да променят начина, по който хората създават музика.
И ще Ви дам един пример
и това е другата характеристика на Окарина.
Това е глобус,
и тук Вие реално слушате
другите потребители на Окарина,
които духат в своите iPhones, за да изсвирят нещо.
Това е "G.I.R." от Тексас,
"R.I.K." не знам какви са тези трибуквени имена днес, Лос Анджелис.
Те всички свирят хубава,
някакси минималистична музика тук.
(Музика)
Идеята с това е, че, ами,
технологията не трябва да е на преден план тук,
и -- (Смях) --
ние започнахме това.
Първата мисъл е, че, хей, знаеш ли, че
има някой някъде там,
свирещ нещо
и това е малка, но мисля важна
човешка връзка, която да се направи и
която може би предоставя технологията.
Като последен пример,
и може би любимият ми пример,
е, че при земетресението през 2011
и цунами бедствието в Япония,
една жена се включи в едно от нашите приложение за пеене,
за да се опита да накара хората да пеят с нея
версия на "Lean on Me."
При тези приложения, има нещо, което позволява
на всеки потребител да добави гласа си
към съществуващо изпълнение на друг потребител
или група от потребители,
така че някакси, тя създаде тази
глобална специална група от непознати
и за няколко седмици, хиляди хора
се присъединиха към това
и можете да видите хората от цял свят
и всички тези линии, показващи произхода на
това къде е изпята първата версия на песента
и това е Токио.
И така звучи, когато се съберат 1000 човека.
Това са 1000 гласа.
(Запис) ♪ Понякога в нашия живот ♪
♪ Всички изпитваме болка, всички изпитваме тъга ♪
♪ Но ако сме мъдри ♪
♪ Знаем, че винаги има утре ♪
♪ Облегни се на мен ♪
♪ Когато нямаш сили ♪
♪ Ще бъда твой приятел ♪
♪ Ще ти помогна да продължиш ♪
♪ Защото ще е скоро ♪
♪ И аз ще имам нужда ♪
♪ От някой, на когото да се облегна ♪
♪ Просто се облегни -- ♪
Това компютърна музика ли е?
(Аплодисменти)
Това компютърна музика ли е?
Да, мисля, че да; това е нещо, което наистина
не бихте могли да направите без компютри.
Но в същото време също така е чисто човешко
и мисля, че това, на което основно отговорих до тук
е може би защо правя това, което правя
и нека най-накрая се върнем към първия въпрос:
Какво е компютърната музика?
Мисля, че уловката тук е, че
поне за мен, компютърната музика
не е точно свързана с компютри.
Тя е свързана с хората.
С това как можем да използваме технологията,
за да променим начина, по който мислим
и създаваме музика
и може би дори да добавим към това как можем
да се свържем помежду си чрез музиката.
И с това искам да кажа,
това е компютърна музика и благодаря Ви, че ме изслушахте.
(Аплодисменти)